Waverly Placen velhot

Waverly Placen velhot () on Disneyn tuottama ja Emmy-palkittu tilannekomedia. Sarja kuuluu Disney Channel Series -ryhmään. Sarjan ensimmäinen jakso nähtiin Yhdysvalloissa 12. lokakuuta 2007. Ensi-ilta keräsi USA :ssa 5,9 miljoonaa katsojaa.
Sarjan on luonut Todd J. Greenwald ja tuottanut It's a Laugh Productions, Inc. Sarjan pääosassa olevat Selena Gomez, David Henrie ja Jake T. Austin näyttelevät Russon perheen kolmea sisarusta, Alexia, Justinia ja Maxia, joilla on maagisia kykyjä.

Disney Channel on julkistanut jatkavansa sarjaa kolmannelle tuotantokaudelle aloittaen sen valmistamisen kesällä 2009. Kolmas tuotantokausi tulee myös todennäköisesti olemaan sarjan ensimmäinen kausi, joka tuotetaan korkealaatuisessa 720:n pikselin resoluutiossa.

Sarja
Ohjelma kertoo Alex Russosta (Selena Gomez), hänen vanhemmasta veljestään Justinista (David Henrie), heidän nuoremmasta veljestä Maxista (Jake T. Austin), sekä Alexin parhaasta ystävästä Harperista (Jennifer Stone). Sisarukset ovat velhoja ja asuvat yhdessä italialais-amerikkalaisen isänsä Jerryn ja meksikolais-amerikkalaisen äitinsä Theresan kanssa. Lasten ei ole sallittua käyttää taikaa ilman valvontaa, ja heidän kasvaessa aikuisiksi vain yksi kolmesta saa pitää taikavoimansa. Se, kuka saa pitää taikavoimansa, päätetään velhokilpailun perusteella. Heidän isänsä Jerry voitti saman kilpailun nuoruudessaan, mutta luopui voimistaan naidakseen lasten äidin Theresan, sillä velhojen ei ole sallittua mennä naimisiin kuolevaisten kanssa.

Alex usein joutuu ongelmiin käyttämällä taikaa ilman valvontaa, ja saa opetuksensa oppien samalla olemaan moraalinen liittyen ystäviinsä, perheeseensä ja kouluun. Silti hän päätyy uudestaan ja uudestaan hankaluuksiin, jotka hän oli jo muka kantapään kautta oppinut.

Tunnuslaulu
Sarjan tunnuslaulun Everything is Not What It Seems ovat kirjoittaneet John Adair ja Steve Hampton. Tunnuslaulun esittää Selena Gomez. Kappale on mukana Disneyn koostelevyllä Disney Channel Playlist, joka julkaistiin Yhdysvalloissa 9. kesäkuuta 2009.

Hahmot
Alex Russo (Selena Gomez) on nuori, harjoitteleva velho. Hän on keskimmäinen lapsi ja perheen ainoa tyttö, joka jää usein varjoon koulussa ja velho-oppitunneilla veljensä Justinin vuoksi. Hän on teräväkielinen, huono koulussa, viisastelija, rohkea, sarkastinen, muotia rakastava, maalaisjärkinen ja aika ilkikurinen. Joissain jaksoissa Alexia on myös näytetty 'isin pikku prinsessana'. Alex on melko suosittu koulussa. Taian käyttäminen ilman lupaa on tuottanut neidille monen monta kotiarestia. Alexin paras ystävä, Harper, on myös kiinnostunut muodista, mutta on hieman tyhmä. Ystävykset ovat jatkuvasti riitelemässä suositun kiusaajan Gigin (oikealta nimeltään Gertrude) ja hänen porukkansa kanssa. Alexia nähdään myös usein kiusaamassa Justinia hänen älykkyytensä takia. Tavallisesti Alex säilyttää taikasauvaansa sukassa tai kengässä. Hän syntyi taksissa 804.

Justin Russo (David Henrie) on Russon perheen vanhin lapsi. Hän on älykäs, kypsä ja vastuullinen, mutta jatkuvasti pikkusiskonsa Alexin pilkankohteena. Hän nauttii urheilun katsomisesta ja on NY Metsin ja NY Jetsin fani, mutta inhoaa harrastaa urheilua. Hän on huono baseballissa, vaikka tosin kerran hän käytti taikaa ollakseen pelissä hyvä, sillä hän halusi tehdä vaikutuksen erääseen tyttöön. Vaikka Justin ei ole kovin suosittu, Alexin paras ystävä, Harper, on pakkomielteisesti ihastunut häneen. Justin tietää paljon enemmän taiasta kuin hänen nuoremmat sisaruksensa ja ottaa sen hyvin vakavasti, mutta hän usein sekoittuu mukaan Alexin hulluihin suunnitelmiin ja kommelluksiin. Kaksiosaisessa jaksossa Wizard School Tohtori Evilini näkee Justinin taidot ja sanoo, että hänestä saattaa tulla erittäin voimakas velho.

Max Russo (Jake T. Austin) on Russon perheen kuopus. Hänellä myös vaikuttaa olevan huono tarkkaavaisuuskyky, usein tehden arvaamattomia juttuja ja joutuen toisinaan pulaan. Kuitenkin hän usein luottaa epätavallisiin ratkaisuihin erikoisten ongelmien kohdalla, mikä voi haastaa nuoren velhon.

Jerry Russo (David DeLuise) on Alexin, Justinin ja Maxin isä. Hän pitää yllä perheen voileipäyritystä ja harjoittaa perheen lapsia taioissa. Ollessaan nuori hän oli myös velho. Jerry voitti oikeuden pitää voimansa päihittäessään veljensä Kelbon ja siskonsa Meganin velhojen kolmintaistelussa, mutta saatuaan selville, että velhot eivät voi mennä naimisiin kuolevaisten kanssa, hän luovutti voimansa veljelleen naidakseen Theresan. Hän on hyvin ankara ja ylisuojelevainen lapsia kohtaan opettaessaan taikoja, eikä hän salli heidän käyttävän taikaa yleisillä paikoilla ilman valvontaa. Hän rakastaa urheilua ja on suuri NY Metsin ja NY Jetsin fani. Yhdessä jaksossa Jerry valmentaa Justinin baseball-joukkuetta.

Theresa Russo (Maria Canals Barrera) on Jerryn vaimo ja Alexin, Justinin ja Maxin äiti. Vaikka Theresa ei ole velho, hän tietää kaiken velhomaailmasta. Hän auttaa voileipäyrityksen ylläpidossa ja on hyvin äidillinen, kohdellen usein lapsiaan kuin kuusivuotiaita heidän paheksuessa sitä. Hänen myös tiedetään tulevan kovin tunteelliseksi, kun hän ymmärtää lapsiensa kasvavan liian nopeasti, kuten jaksossa Movies. Hän ei myöskään pidä magiasta, ja on ilmaissut sen useaan kertaan.

Harper Finkle (Jennifer Stone) on Alexin paras ystävä. Hän suunnittelee omat vaatteensa, jotka usein ovat ruokateemaisia. Hän on yliaktiivinen ja optimistinen. Hän on myös erittäin ihastunut Alexin isoveljeen, Justiniin. Alex ja Harper kokevat paljon asioita yhdessä. Alun perin Harper ei tiennyt Russon perheen velhosalaisuutta, mutta jaksossa Harper Knows Alex kertoi hänelle.

Elokuva
Sarjaan pohjautuvan Disney Channel Original Moviesin televisioelokuvan Wizards of Waverly Place: The Movie ensiesitys oli Yhdysvalloissa Disney-kanavalla 28. elokuuta 2009. Suurin osa elokuvasta on kuvattu Puerto Ricossa.

Lähteet 

Yhdysvaltalaiset televisiosarjat
Tilannekomediat
Lastenohjelmat
2000-vuosikymmenen televisiosarjat
2010-luvun televisiosarjat
Disney Channelin televisio-ohjelmat